**Să mă judece iubirea**

*Mihail Janto*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Judeca-m-ai tu iubire,

de ești fructul suferinței,

însetat de împlinire,

am rămas sclavul dorinței.

Ce n-aș spune, nu mă scuză,

cât dorul sapă-n amintiri,

buzele-ți sunt dulce muză,

un cuib de dragoste-n priviri.

Pe nimeni nu mai înțelegi,

cum simțul trece peste minți,

cu vorbe dulci de brațe-ntregi,

te cred și-atunci, când știu că minți.

Mă tem la gândul că nu-mi ești,

simt cum mi se-ncruntă fruntea,

ajunge-o clipă să-mi vorbești

și mă lasă iarăși mintea.

Mi-ai furat adesea visul…

Unde-s nopțile senine!?

Am călcat chiar și-nterzisul,

pentru șoapte feminine.

De sărut în drum o floare

și-am să-ți cer mâine iertare,

să-mi fie rușine oare,

căci mi-e inima prea mare...

Am iubit prea mult, se poate...

Oare-o fi naivitate!?

Tu mă-ndemni la astea toate,

s-am și eu o calitate.

Să mă judeci, tu, iubire!

Când simțul trece peste minți,

rămâi dulcea mea trăire,

te cred și-atunci, când știu că minți.

Autor, Mihail Janto